২০১২ সালের ঈদটা আমার কাছে সবচেয়ে স্মরণীয়। গত বছরের ঈদ মায়ের সঙ্গে কাটানো শেষ ঈদ। মনে পড়ে, সে ঈদে মা ( জোৎ¯œা হক ) খুব অসুস্থ ছিলেন। মায়ের এই অসুস্থতায় আমার খুব অভিমান হল। মাকে বললাম, তুমি ঈদ এলেই অসুস্থ হয়ে পড় কেন ! মা হাসতেন। অসুস্থতা নিয়ে মা আমার প্রিয় চালের রুটি, গরুর মাংসের ভুনা রান্না করলেন। ঈদের সকালে আমার এই আইটেম দুটো না হলে চলবেই না। বড় ভাইয়ার পছন্দ ভুনা খিচুড়ি। আমাদের তিন ভাইবোনের জন্য মাকে যে কত পদ রান্না করতে হয়েছিল। তারপর মাংসের ভাগ-বাটোয়ারা তো আছেই। বেলা গড়াতেই আত্মীয়-স্বজনরা আসতে শুরু করলেন। তাদের আপ্যায়নের ভার মা নিজের কাঁধে তুলে নিতেন। কোনো কাজেই আমি মাকে সাহায্য করতাম না। মা একা একা কী করে যে সব সামাল দিতেন। এতটুকু বিরক্ত হতেন না। সে ঈদের পর মা খুব অসুস্থ হয়ে পড়লেন। ডিসেম্বরে মা আমাকে ছেড়ে চলে গেলেন চিরতরে।